# Llista de reis de Mallorca

| Escut d'armes dels reis de Mallorca derivat dels comtes de Barcelona. | Escut d'armes dels reis privatius de Mallorca. |
El que segueix és la llista de reis de Mallorca des de la creació del Regne de Mallorca per Jaume I el Conqueridor el 1229 fins a la promulgació dels Decrets de Nova Planta el 1715.

## Casal d'Aragó

| Imatge | Nom | Inici | Final | Comentaris |
| | Jaume I el Conqueridor | 1229 | 1276 | Rei d'Aragó i comte de Barcelona. Conquerí Mallorca als musulmans. |

### De regne sobirà a regne privatiu

| Imatge | Nom | Inici | Final | Comentaris |
| | Jaume II el Bon Rei | 1276 | 1285 | Fill de l'anterior (primer cop). De 1276 a 1279 rei sobirà, fou obligat a infeudar-se a Pere el Gran, esdevenint rei privatiu. |

### Primera reincorporació a la Corona d'Aragó

| Imatge | Nom | Inici | Final | Comentaris |
| | Alfons I el Franc | 1285 | 1291 | Com a Alfons III d'Aragó. Nebot de l'anterior, va conquerir el regne per ordre del seu pare, Pere el Gran, que morí abans que finalitzàs. |
| | Jaume el Just | 1291 | 1295 | Com a Jaume II d'Aragó. Germà de l'anterior, va renunciar al regne per la pau d'Anagni. |

### Regne privatiu

| Nom | Inici | Final | Comentaris |
| Jaume II el Bon Rei | 1295 | 1311 | Segon cop. |
| Sanç I | 1311 | 1324 | Fill segon de l'anterior. |
| Jaume III | 1324 | 1343 | Nebot de l'anterior, perdé el regne pel procés contra ell iniciat per Pere el Cerimoniós, intentà recuperar el reialme fins a la seva mort el 1349 a la batalla de Llucmajor. |

#### Pretendents

| Imatge | Nom | Inici | Final | Comentaris |
| | Jaume IV | 1349 | 1375 | Fill de Jaume III. Intenta recuperar el regne el 1374, ajudat per Lluís I de Provença. |
| | Elisabet de Mallorca | 1375 | 1403 | Filla de Jaume III i germana de Jaume IV. |

### Segona reincorporació a la Corona d'Aragó

| Imatge | Nom | Inici | Final | Comentaris |
| | Pere III el Ceremoniós | 1343 | 1387 | Cunyat de Jaume III, conquerí el Regne. |
| | Joan I el Caçador | 1387 | 1396 | Fill de l'anterior. |
| | Martí I l'Humà | 1396 | 1410 | Germà de l'anterior. |
| Després de la mort sense descendència de Martí l'Humà, interregne (1410-1412) que s'acaba amb el Compromís de Casp. |||||

## Casa de Trastàmara

| Nom | Inici | Final | Comentaris |
| Ferran I d'Antequera | 1412 | 1416 | Nebot de Martí I. |
| Alfons II el Magnànim | 1416 | 1458 | Fill de l'anterior. |
| Joan II el Gran | 1458 | 1479 | Germà de l'anterior. |
| Ferran II el Catòlic | 1479 | 1516 | Fill de l'anterior. |

## Casa d'Àustria

| Nom | Inici | Final | Comentaris |
| Carles I l'Emperador | 1516 | 1556 | Net de Ferran II |
| Felip I el Prudent | 1556 | 1598 | Fill de l'anterior. |
| Felip II el Pietós | 1598 | 1621 | Fill de l'anterior. |
| Felip III el Gran | 1621 | 1665 | Fill de l'anterior. |
| Carles II l'Embruixat | 1665 | 1700 | Fill de l'anterior. |

### Guerra de Successió Espanyola

| Imatge | Nom | Inici | Final | Comentaris |
| | Felip IV | 1700 | 1706 | Besnet de Felip III. De la Casa de Borbó. |
| | Carles III | 1706 | 1715 | Fe la dinastia Habsburg (cal no confondre'l amb Carles III de Borbó). |
Amb la derrota de l'arxiduc i la victòria de Felip V en la Guerra de Successió (1715) i la promulgació dels Decrets de Nova Planta (1715), es deroga el Consell de la Corona d'Aragó i els estats de la Corona d'Aragó són annexionats al Regne de Castella posant-se sota la governació del Consell de la Corona de Castella, que esdevindrà més endavant el Consell Reial. Es pot considerar que de facto, neix el Regne d'Espanya, tot i que aquest Regne només existeix en virtut de la Constitució. El primer a usar el títol de Rei d'Espanya serà Josep Bonaparte el 1808, en virtut de l'article 4 de la Constitució de Baiona, i en plural, Rei de les Espanyes. El títol de rei de Mallorca esdevé un dels molts títols hereditaris del rei d'Espanya;els monarques espanyols han seguit utilitzant el títol de rei de Mallorca fins a l'actualitat.